stanford-oval/wikipedia huggingface dataset:
פול א' לוין
לקריאה נוספת

Bystanders to the Holocaust; A Re-Evaluation, (Frank Cass, London), 2002. Levine, Paul A., introduction and conclusion.
Karlsson, Klas-Göran, "Tell Ye Your Children…": The Twisted Swedish Road to Holocaust Recognition, in SCANDINAVIAN-CANADIAN STUDIES/ÉTUDES SCANDINAVES AU CANADA Vol. 23 (2016) pp. 78–94.
"Raoul Wallenberg and Swedish Humanitarian Policy in Budapest", in Reaching a State of Hope; Refugees, Immigrants, and the Swedish Welfare State, 1930– 2000", M. Byström & P. Frohnert (eds.), (Lund, 2013).
"Sweden’s Complicated Neutrality and the Rescue of Denmark’s Jews", The Routledge History of the Holocaust, Friedman, J.C. (ed.)
The Lessons of Nazism: Swedish Experiences in the Wake of the Second World War, with an English summary], (Stockholm: Atlantis)
“Teaching about “The Perpetrator” in a Global Context”, Forum21: European Journal on Child and Youth Policy, Council of Europe, August 2009.
“Sweden”, “Denmark", "Norway", "Raoul Wallenberg", four entries on these subjects to "Dictionnaire de la Shoah", Larousse Publishers, Paris (2009).
"One Day during the Holocaust; An Analysis of Raoul Wallenberg’s Budapest report of 12 September 1944", in R. Björk, Alf W. Johansson (eds), Samtidshistoria och politik, (Stockholm, 2004).
Dagens Nyheter, Om detta ville Paul A Levine berätta, 2019-11-17.
Andersson, Lars M., „Paul A. Levine in memoriam", 2019-11-17.
Yehuda Bauer, IHRA, Task Force on Holocaust Research, WW2, Genocide Studies.
הערות שוליים

1 2  מאדישות לאקטיביזם: דיפלומטיה שוודית ושואה, 1938–1944, 1998. לוין, פול א ', 2019, נכתב כהצעה לאחד הפרויקטים של לוין בנושא רצח עם ארמני; ארכיון ספריית לוין. לוין, פול א ', 2019, נכתב כהצעה לאחד הפרויקטים של לוין בנושא רצח עם ארמני; ארכיון ספריית לוין. לקריאה נוספת עוברי אורח השואה; הערכה מחודשת, (פרנק קאס, לונדון), 2002
1 2  David Naylor, Uppsala historian Paul A. Levine awarded Raoul Wallenberg Foundation medal - Uppsala University, Sweden, www.uu.se (באנגלית)
↑  פול א' לוין. 2019. נכתב כהצעה לאחד הפרויקטים של לוין בנושא רצח עם ארמני; ארכיון ספריית לוין, ברלין.
↑  דייוויד סטברו. איך הפך ספר על השואה לאחד הכותרים הנפוצים בשוודיה.

הארץ. 3 באפריל 2013

https://www.haaretz.co.il/magazine/the-edge/.premium-1.1984213
↑  אתר הברית https://www.holocaustremembrance.com/

על חלקו באתר הברית: https://www.holocaustremembrance.com/search/node?keys=LEVINE
↑  אתר הספרייה

https://paullevinelibrary.wordpress.com/
↑  https://www.uu.se/en/about-uu/traditions/prizes/holmdahl-prize/

Recipients of the Martin Henriksson Holmdahl Prize
| --- | --- |
בקרת זהויות :  NLI: 987007264424505171  PLWABN: 9810669462505606  BnF: cb125335977 (data)  GND: 1159277710  ISNI: 0000 0003 5553 1514  LCCN: n97033440  NKC: zmp2014853105  SUDOC: 034596194  VIAF: 300217100   WorldCat (עם VIAF): 300217100
Big Girls Cry

Big Girls Cry (בעברית: בנות גדולות בוכות) הוא סינגל מאת הזמרת וכותבת השירים האוסטרלית סיה מתוך אלבום האולפן השישי שלה, 1000 Forms of Fear. הסינגל לא יצא ברחבי העולם כולו; הוא יצא רק באוסטרליה ובמקומות שונים באירופה. השיר הגיע למקום הראשון בבלגיה, ולמקום ה-40 במצעדים באוסטרליה וצרפת. בהממלכה המאוחדת השיר הצליח בשיאו להגיע למקום ה-77, ולמצעד הבילבורד הוט 100 לא הצליח להיכנס כלל ל-100 החמים.
ב-15 באוקטובר 2014 סיה הופיעה עם השיר במוזיאון הגראמי. ב-5 בדצמבר באותה השנה הוציא צמד המוזיקאים האמריקאי "ODESZA" גרסת רמיקס "רגועה ומסחררת" לשיר. ב-2 באפריל 2015 השיר הוכרז השיר כסינגל השלישי מתוך האלבום בבריטניה. כמו כן, סיה ביצעה את השיר בתוכנית הבוקר האמריקאית הנקראת "Sunrise". לשיר בוצעו קאברים ורמיקסים רבים ברחבי העולם.
וידאו קליפ

ב-2 באפריל 2015, הווידאו קליפ של הסינגל יצא בערוץ ה-Vevo של סיה באתר יוטיוב. הסרטון מציג את מאדי זיגלר לבושה בבגד גוף חום, ובסמלה העיקרי של הזמרת; פאה בלונדינית. לאורך כל הווידאו קליפ היא מוצבת מול מצלמה ומאחוריה יש רקע שחור. בין לבין ניתן לראותה מעוותת את פניה ומשתמשת גם בידיה על מנת לבטא ולהמחיש צרור של רגשות. בנקודה מסוימת שתי כפות ידיים (שכפי שנתגלה מאוחר יותר בסרטון של מאחורי הקלעים, שייכות לסיה), צצות מאחורה ומשחקות בפניה של זיגלר ולפתע מרימות אותה מהגרון עד למצב שניתן לראות את רגליה, עוזבות את זיגלר וזו ממשיכה בביטוי הרגשות. בגלל הרקע השחור והתאורה בו, הסרטון השווה רבות לסרטון "Tennis Court" של לורד.
בסדרת סרטונים מאחורי הקלעים לצילום הסרטון של שירה "Elastic Heart" חשפה סיה כי היא תשתמש בזיגלר פעמים רבות לצורך הסרטונים שלה. בדומה לסרטונים הקודמים עם זיגלר, "Chandelier" ו"Elastic Heart", גם הסרטון של שיר זה בוים על ידה ועל ידי דניאל אסקיל. נכון ל-26 ביוני 2017, הסרטון צבר למעלה מ-210 מיליון צפיות והוא הסרטון השישי הנצפה ביותר של הזמרת.
מיקומי שיא

במצעדים השיר לא זכה להצלחה רבה, אך הצליח להיכנס למצעדים רבים. בישראל פרט לארצות האחרות השיר זכה להצלחה בינונית כאשר הצליח להיכנס למקום ה-7 בשיאו.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  איסלנד | הפלייליסט | 17 |  |
|  אירלנד | מצעד הסינגלים האירי | 60 |  |
|  ארצות הברית | בילבורד הוט 100 | - |  |
|  ארצות הברית | Bubbling Under Hot 100 Singles | 3 |  |
|  הממלכה המאוחדת | מצעד הסינגלים הבריטי | 77 |  |
|  ולוניה | אולטראטופ 40 | 29 |  |
|  ישראל | מדיה פורסט ישראל | 7 |  |
|  סקוטלנד | מצעד הסינגלים הסקוטי | 51 |  |
|  פלנדריה | אולטראטופ 50 | 54 |  |
|  צרפת | SNEP | 18 |  |
|  קנדה | קנדה הוט 100 | 64 |  |
שמואל מאיר אייזקס

| --- | --- |

 לידה:  4 בינואר 1804 לייוורדן, הולנד 
 פטירה:  19 במאי 1878 (בגיל 74) 
 תקופת הפעילות:  ? – 19 במאי 1878 
 
הרב שמואל מאיר אייזקס (באנגלית: Samuel Myer Isaacs; כ' בטבת ה'תקס"ד - ט"ז באייר ה'תרל"ח, 4 בינואר 1804 - 19 במאי 1878) היה רב אורתודוקסי בארצות הברית, יליד הולנד, ופילנתרופ. מחלוצי ומייסדי היהדות האורתודוקסית בארצות הברית, אל מול עליית התנועה הרפורמית באמצע המאה ה-19.
ביוגרפיה

הרב אייזקס נולד בלייוורדן, וגדל בבריטניה. שימש כמנהל בית היתומים נוה צדק בלונדון. תפקיד זה הביאו לתשומת ליבם של קהילת בני ישורון בניו יורק (אנ'), ולמרות שלא נסמך לרבנות, בני הקהילה ביקשו ממנו לכהן כרב הקהילה.
הרב אייזקס הגיע לניו יורק בשנת 1839.
היה רבה של קהילת בני ישורון עד לשנת 1845, אז התפלגה הקהילה לשתים. הוא עזב והתמנה לרב קהילת שערי תפילה האורתודוקסית, בניו יורק. הרב אייזקס השתתף כאחד מהמנהיגים הדתיים הרשמיים בהלווייתו של אברהם לינקולן.
נטל חלק חשוב ביסודה של היהדות האורתודוקסית בארצות הברית. אל מול עלייתה של התנועה הרפורמית, ייסד בשנת תרט"ז (1857) יסד עיתון בשם The Jewish Messenger, שנועד לתת במה ולשמש כלי לחיזוק וגיבוש היהדות האורתודוקסית, אותו ערך בין השנים 1867 ועד למותו בשנת 1878. העיתון התאחד עם The American Hebrew בשנת 1879. ייסד את ארגון הצדקה היהודי "United Hebrew Charities" (אנ'), בית החולים היהודי סיני (אנ') ועוד.
פרסם מאמרים תורניים רבים בכתבי העת ובעיתונים.
ההלוויה שלו הייתה הגדולה ביותר בקהילה היהודית במאה ה־19 בארצות הברית.
ארכיון של כתביו ומסמכים רוונטיים מצוי בCenter for Jewish History.
הערות שוליים

1 2  Rabbi Samuel Myer Isaacs, Jane Symmons Isaacs and children, Loeb Jewish Portrait Database (באנגלית אמריקאית)
↑  Landman, Isaac, ed. (1941). The Universal Jewish Encyclopedia (באנגלית). Vol. 5. New York, N.Y.: The Universal Jewish Encyclopedia, Inc. pp. 594–595 – via Google Books.
↑  James Grant Wilson, ed. (1893). The Memorial History of the City of New-York: From Its First Settlement to the Year 1892. Vol. 4. New York: New-York History Company. p. 382.
↑  ISAACS, SAMUEL MYER - JewishEncyclopedia.com, www.jewishencyclopedia.com
↑  Elder, Tanya (2003-12-31). "Guide to the Records of Myer S. Isaacs (1841–1904) Collection undated, 1844, 1851–1925 *P-22". American Jewish Historical Society. AJHS. נבדק ב-2017-05-29.
↑  למשל, גיליון 53 של The Asmonean, ה-25 באוקטובר 1850
↑  Robert P. Swierenga (1994). The Forerunners: Dutch Jewry in the North American Diaspora. Wayne State University Press. p. 86. ISBN 0814324339. נבדק ב-7 בינואר 2013. Temple Shaaray Tefila. {{cite book}}:  (עזרה)
↑  Isaacs, Myer S. (Myer Samuel), 1841-1904 | The Center for Jewish History ArchivesSpace, archives.cjh.org
| --- | --- |
בקרת זהויות :  NLI: 987007307184805171  ISNI: 0000 0000 6702 7161  LCCN: n79131404  NTA: 332763617  VIAF: 70214854   WorldCat (עם VIAF): 70214854
פיקדון ריבית יומי

פיקדון ריבית יומי (בראשי תיבות: פר"י) או פיקדון חוזר קרדיטורי (פח"ק), הוא פיקדון כספי המאפשר משיכה, מלאה או חלקית, בכל יום עסקים.
שם הפיקדון שונה בבנקים השונים. פר"י בבנקים העושים שימוש במערכת המחשוב של בנק הפועלים. פח"ק באלו העושים שימוש במערכת המחשוב של בנק דיסקונט, הבנק הבינלאומי, בנק מזרחי-טפחות, בנק ירושלים ובנק ישראל, ו"פדיום" (פדיון יומי) באלו העושים שימוש במערכת המחשוב של בנק לאומי. מכונה גם "תעודת פיקדון סחירה" ("תפ"ס").
סכום השקעה מינימלי המקובל בישראל הוא 1,000 ש"ח. בזמן המשיכה, לא יכול המפקיד להותיר בפיקדון סכום נמוך מזה. לכן יידרש למשוך פחות, או לבצע משיכה של כלל הסכום המופקד.
הפיקדון (לרבות הריבית) יפרע אך ורק לאותו חשבון בנק בו מתנהלת קרן הפיקדון.
הריבית על הפיקדון

הריבית על הפיקדון נקובה בשיעורה השנתי, ומחושבת בשיטת ריבית דריבית יומית. שיעור הריבית עולה בהתאם לגובה הפיקדון, על פי התעריפון שבתוקף ליום שינוי היתרה. הריבית הנקובה לפיקדון היא בתוקף עד לשינוי, ויכולה להשתנות בכל יום לפי שיקולי הבנק. הריבית המשתנה נקבעת כמרווח קבוע משיעור ריבית החובה הבסיסית "פריים" שגובה הבנק. המרווח נקבע במועד ההפקדה ואינו משתנה עד ליום פרעון או חידוש הפיקדון. המרווח נקבע בכל תחנה בהתאם לטבלת הריבית של הבנק. לעיתים מאושרת ריבית חריגה, בהתאם לנוהלי הבנק, לרוב תחת התמקחות מצד הלקוח. ניתן לראות את הפיקדון היומי כנושא ריבית קבועה - כמו כל פיקדון אחר בריבית קבועה, גם כאן שיעור הריבית קבוע ומובטח עד תחנת היציאה, שהיא יום העסקים הבא. הריבית נצברת ליתרת הקרן ומחושבת מחדש כחלק מהקרן ביום העסקים הבא. בעת משיכת הפיקדון או חלקו, מנוכה מהריבית מס הכנסה של 15%.
שירות פיקדון אוטומטי

פיקדון יומי אוטומטי זהו שירות המאפשר ביצוע קניה ומכירה של הפיקדון באופן אוטומטי על פי היתרה הקיימת בחשבון השוטף בסוף יום העסקים במהלך עיבוד הנתונים הלילי המבוצע במערכות המחשוב של הבנק. סכומי הקנייה והמכירה לוקחים בחשבון תיקונים עם ערך יום אחורה. פעולות הקנייה והמכירה מתבצעות על פי סכומי החובה והזכות בחשבון השוטף ואינם מתחשבים בקיום או אי קיום מסגרת אשראי.
מאפייני עסקה בפיקדונות

מערך התפעול של הפיקדונות מתבסס על פעולות ברמת העסקה. עסקה היא פיקדון על מכלול מאפייניו אותם הגדיר הלקוח בעת ביצוע ההפקדה. חלק ממאפייני העסקה אינם ניתנים לשינוי יזום עד לפרעון או חידוש הפיקדון והם:
סוג הריבית.
תקופת הפיקדון.
אופן חישוב הריבית.
תוספת או הפחתה לשער בסיס.
מאפיינים אחרים ניתנים לשינוי בהתאם לסוג הפיקדון:
שיעור הריבית.
אופן זיכוי הריבית.
חידוש או אי חידוש.
הזרמת פטור מלא מניכוי מס הכנסה.
תנאי עיקול.
שינוי, הפסקה או חידוש של הוראת קבע.
אופן זיכוי הריבית

ישנן כמה אפשרויות לאופן בו הריבית תזוכה:
ריבית וקרן נפרעות לחשבון השוטף של הלקוח.
ריבית שתפרע לחשבון עובר ושב בתום תקופת הפיקדון.
בעת זיכוי הריבית מנוכה מס הכנסה במקור בהתאם לחוק מחשבון השוטף של הלקוח.
חידוש הפיקדון היומי

במקרה שלקוח הפסיק את הפיקדון ומעוניין לחדשו במעמד ההפקדה ניתן לתת הוראה לחידוש הפיקדון באופן אוטומטי על ידי המחשב. הוראת החידוש תתבצע לפי אותם תנאים שנקבעו לפיקדון בתקופת ההפקדה הראשונה. למעט הריבית אשר תהיה בכל תקופה, בהתאם להסכם ספציפי או מפורט בטבלת שיעורי הריבית ביום החידוש.
ראו גם

פיקדון קצר מועד
פיגועי מרץ 2016 בבריסל

| --- | --- |

מבצעי הפיגוע בשדה התעופה כפי שנצפו במצלמות האבטחה
 תאריך:  22 במרץ 2016 
 מקום:  בלגיה בריסל, בלגיה
 מטרה:  נמל התעופה של בריסל והמטרו של בריסל
 קואורדינטות:  50°52′37″N 4°25′54″E﻿ / ﻿50.876833333333°N 4.4315833333333°E﻿ / 50.876833333333; 4.4315833333333
 סוג:  פיגועי התאבדות
 נשק:  פצצות 
 הרוגים:  32 (נכון ל־22 במרץ 2016) 
 פצועים:  330 
 מבצע:  המדינה האסלאמית המדינה האסלאמית
 מספר מפגעים:  5 
 he
 
בבוקר 22 במרץ 2016 אירעו שלושה פיגועי התאבדות בשני אתרים בבריסל בירת בלגיה. הראשון היה בנמל התעופה של בריסל, בו אירעו שני פיגועי התאבדות, וכשעה וחצי לאחר מכן התרחש פיגוע התאבדות בתחנת המטרו של בריסל. בשני הפיגועים נרצחו 32 אנשים, נפצעו יותר מ-300 בני אדם ומתו שלושת המחבלים המתאבדים. ארגון הטרור המדינה האסלאמית נטל אחריות לפיגועים.
רקע

בעקבות פיגועי נובמבר 2015 בפריז הכריזה בלגיה על הגברת הכוננות בגבולותיה עם צרפת. מאוחר יותר הודיעה על מעצרם של כ-5 חשודים בסיוע למחבלים. ב-18 במרץ 2016 עצרה משטרת בלגיה את סלאח עבד א-סלאם, מהחשודים העיקריים בתכנון הפיגועים בפריז.
הפיגוע בנמל התעופה של בריסל

הפיגוע הראשון התרחש ב-8:15 בנמל התעופה של בריסל, בו אירעו שני פיגועי התאבדות; אחד ליד עמדת הצ'ק-אין של אמריקן איירליינס ובריסל איירליינס, ואחד ליד בית קפה של סטארבקס. 12 אנשים נרצחו, 35 נפצעו. דווח שלפני הפיצוצים נשמעו ירי וצעקות בערבית.
לפי גורמי החקירה בבלגיה, המחבלים התכוונו לפגוע בנוסעים מבלגיה, משאר אירופה וכן בנוסעים אמריקנים.
הפיגוע בתחנת המטרו מאלבק

כשעה לאחר הפיגוע בנמל התעופה התפוצץ מחבל מתאבד נוסף בשעה 9:11 בקרון המרכזי ברכבת בעלת שלושה קרונות בתחנת המטרו של בריסל (אנ') מאלבק, סמוך לבנייני האיחוד האירופי. מיד לאחר הפיצוץ עצר הנהג את הרכבת ועזר לפנות את הנפגעים. בפיגוע נרצחו 16 בני אדם, 106 נפצעו, 17 מהם באורח קשה. בעקבות הפיגוע נסגרו בשעה 9:27 כל תחנות הרכבת בבריסל, והושבתו כל הרכבות המגיעות לבריסל מרחבי אירופה.
בעקבות הפיגועים

בעקבות הפיגועים הועלתה רמת הכוננות והאבטחה בבלגיה ובכל אירופה, ובפרט בנמלי תעופה ברחבי אירופה, שם ננקטו צעדים דרסטיים של העלאת מספר החיילים והשוטרים המוצבים במקום במידה ניכרת, כמו גם הוספת ניידות שיטור רבות סביב בניני הטרמינל. שדה התעופה של בריסל נסגר להמראות ונחיתות, והופסקה כל פעילות התחבורה הציבורית בעיר. האבטחה בשדות התעופה בפריז ובפרנקפורט הוגברה וכמו כן הועלתה הכוננות בפריז ובלונדון. צרפת והולנד חסמו את המעברים היבשתיים לבלגיה, ובריטניה פרסמה אזהרת מסע לבריסל.
במהלך מסיבת עיתונאים בירדן שהתקיימה באותו יום בצהריים עם שר החוץ הירדני, הגיבה שרת החוץ של האיחוד האירופי פדריקה מוגריני על הפיגועים בבריסל שהתרחשו באותו בוקר, והפסיקה את מסיבת העיתונאים לאחר שפרצה בבכי.
הרשויות בבלגיה מסרו, כי בעקבות הפיגוע בנמל התעופה והנזק הרב שנגרם למקום, יישאר נמל התעופה סגור למשך שבוע לפחות, צעד שע"פ כלכלנים בכירים יגרום[דרושה הבהרה] להפסדים של עשרות מיליוני אירו לחברות התעופה ולעובדים בנמל, ובסופו של דבר תצטרך ממשלת בלגיה לשאת בהוצאות ולפצות את כל אלו שניזוקו מהמהלך.
רשות שדות התעופה בישראל החליטה לאסור נחיתת מטוסים מאירופה בישראל, איסור שבוטל לאחר כשעה.
בתקשורת דווח שדאעש לקח אחריות על הפיגועים.
עדות שמסר נהג המונית שהסיע את המחבלים לנמל התעופה הביאה לזיהוי שניים מהמחבלים המתאבדים: האחים איברהים וחאלד אל-בקראווי. המחבל השלישי, שנמלט משדה התעופה מיד לאחר הפיגוע, נתפס יומיים לאחר מכן ב-24 במרץ, אולם רק ב-26 במרץ הוא זוהה בוודאות כמחבל השלישי, וזאת לאחר ניתוח התצלומים ממצלמות האבטחה של נמל התעופה. למרבה ההפתעה, ב-28 במרץ הודיע התובע הכללי של בלגיה כי ע"פ נתונים נוספים התברר שהאיש אינו קשור כלל לפיגוע, והוא שוחרר לביתו. בתקשורת העולמית הוצג כל העניין כמחדל מודיעיני מתמשך של הרשויות בבלגיה, שטרם הצליחו לפענח כראוי את זהות המחבלים ולהניח עליהם את ידן.[דרוש מקור]
ב-16 באפריל הודיעה שרת התחבורה של בלגיה, ז'קלין גלאן, על התפטרותה עקב ליקויי האבטחה בנמל התעופה.
בעקבות הפיגועים > תגובות בישראל

לתהודה עולמית זכתה תגובתו של שר התחבורה והמודיעין, ישראל כ"ץ, שאמר: "אם בבלגיה ימשיכו לאכול את השוקולד, ואם ימשיכו ליהנות מכל החיים ולהיראות ליברלים ודמוקרטים גדולים, ולא יגדירו שחלק מהמוסלמים שיושבים שם מארגנים טרור - הם לא יוכלו להילחם בהם".
ראש ממשלת ישראל, בנימין נתניהו, הציג את משנתו הפוליטית ביחס לטרור העולמי, ואמר: "שרשרת ההתקפות מפריז לסן ברנרדינו, לאיסטנבול, לחוף השנהב, ועכשיו לבריסל – וההתקפות היומיות בישראל הן חלק מהתקפה מתמשכת נגד כולנו. זה לא שאנו יכולים להציע להם את בריסל, איסטנבול, קליפורניה או אפילו את הגדה המערבית. זה לא יספק את הרצונות שלהם. כי מה שהם מחפשים זה רק את השמדתנו והשליטה המלאה שלהם. הדרישה הבסיסית שלהם היא שאנו פשוט ניעלם. אז חבריי – זה לא יקרה. הדרך היחידה להביס את הטרוריסטים היא להילחם בהם יחד."
שר הביטחון, משה יעלון, תיאר את הפיגועים: "זו מלחמת עולם שלישית נגד ערכינו ההומניים המשותפים".
ראו גם

פיגועי נובמבר 2015 בפריז
הערות שוליים

↑  Death toll from Brussels attacks rises to at least 34.
↑  דור גליק, נדב איל ומיכל קריסטל, לאחר מרדף של 4 חודשים: נעצר החשוד העיקרי בתכנון הפיגועים בפריז, באתר nana10‏, 18 במרץ 2016
↑  סוכנויות הידיעות‏, חקירת הפיגוע בבריסל: "המחבלים רצו לפגוע ביהודים ובישראלים", באתר וואלה, 24 בינואר 2017
↑  ynet, פיגועי בריסל: שרת החוץ האירופית פרצה בבכי, באתר ynet, 22 במרץ 2016
↑  יותר מ-30 הרוגים ו-190 פצועים בפיגועים בבריסל; דאעש נטל אחריות, באתר כלכליסט, 22 במרץ 2016
↑  דאעש קיבל אחריות על הפיגועים בבריסל ואיים: "צפויים ימים שחורים", באתר וואלה, 22 במרץ 2016
↑  יניב חלילי, אחים לטרור: אחד התפוצץ בנמל תעופה, השני במטרו, באתר ynet, 23 במרץ 2016
↑   שלמה פפירבלט, דו"ח על מחדלים בנמל התעופה בבריסל הוביל להתפטרות שרת התחבורה הבלגית, באתר הארץ, 16 באפריל 2016
↑  השר כץ: אם בבלגיה ימשיכו לאכול שוקולד, לא יוכלו להילחם בטרור, באתר וואלה, 23 במרץ 2016ישראל כץ הגיע לכותרות ברחבי העולם: "האשים את הבלגים 'אוהבי השוקולד' במתקפת הטרור", באתר מעריב אונליין, 23 במרץ 2016
↑  אורלי אזולאי ואיתמר אייכנר, נתניהו: "גם אם ניתן את בריסל והגדה זה לא יספיק למחבלים", באתר ynet, 22 במרץ 2016
↑  חזקי עזרא, יעלון: זו מלחמת עולם שלישית, באתר ערוץ 7, 22 במרץ 2016
תחנת המטרו מאלבק
פיגור גדילה תוך-רחמי

| --- | --- |

צילום מיקרוסקופי המראה תהליך דלקתי של סיסי השלייה הקשור לפיגור גדילה תוך-רחמי
 תחום:  רפואת ילדים 
 קישורים ומאגרי מידע
 eMedicine:  article/261226 
 DiseasesDB:  6895
 MeSH:  D005317
 סיווגים
 ICD-10:  P05.9
 ICD-11:  KA20.1 
 
פיגור גדילה תוך-רחמי (באנגלית: Intra-Uterine Growth Restriction או Fetal Growth Restriction), להלן - IUGR, הוא מונח הבא לתאר עוברים בעלי עיכוב גדילה ברחם האם במהלך ההיריון. עיכוב הגדילה יכול להוביל למשקל עובר נמוך לגיל ההיריון (SGA) המוגדר כמשקל הנמוך מהאחוזון העשירי (10%) ביחס לשבוע ההיריון. כ-70% מעוברים אלו הם עוברים קטנים ללא כל פתולוגיה אחרת (constitutional small), ועל כן המינוח "פיגור גדילה תוך-רחמי" אינו מדויק עבור מרבית העוברים.
הסיבות ל-IUGR נחלקות לגורמים הקשורים באם (maternal factors) ולגורמים הקשורים בעובר ובשליה (fetoplacental causes).
בין הגורמים הקשורים באם ניתן למנות מחלות כרוניות מהן סובלת האם, תת-תזונה, שימוש באלכוהול, סיגריות ותרופות או סמים שונים וכן קומה נמוכה. גורמים הקשורים בעובר ובשליה כוללים מחלות גנטיות ומומים שונים, זיהום תוך-רחמי, היריון מרובה עוברים ופתולוגיות בשליה עצמה.
פתופיזיולוגיה

באופן כללי, גדילת העובר נעשית בשלושה שלבים במהלך ההיריון: עד שבוע 16 העובר עולה 5 גרם ליום, כשבעיקר קיימת היפרפלזיה (התרבות של תאים). משבוע 16-32 יש עליה של 15-20 גרם כשיש שילוב בין היפרפלזיה להיפרטרופיה (גדילת כל תא כשלעצמו). מעל שבוע 32, יש עליה במצבורי שומן וגליקוגן, והתהליך הוא היפרטרופי.
בהשוואה לעוברים בעלי משקל תקין, עוברים עם IUGR מאופיינים בירידה בכמות השומן, החלבונים, חומצות השומן וחומצות אמינו בגוף, שוני בחלוקת משקל וגודל בין איברים שונים ועוד. במרבית המקרים קיימת פגיעה כלשהי בכבד וזרימת הדם לכליות ולריאות נפגעת אף היא. כתוצאה מהשינויים האמורים, קיים בחלק מן המקרים מיעוט מי שפיר (המושפע מפעולת הריאות והכליות).
בעבר חולקו מקרי IUGR בהתאם לאופן הפגיעה (סימטרית או א-סימטרית):
פיגור גדילה סימטרי - כ-20% מעוברים אלו הם קטנים באופן סימטרי - כלומר, מרבית או כל איברי הגוף קטנים מהממוצע. עוברים אלו הם לרוב בעלי בעיה אנדוגנית (פנימית) המביאה כבר בשלב מוקדם לפגיעה בהתפתחות הכוללת של תהליך ההיפרפלזיה העוברית, או עוברים אשר נחשפו בשלב מוקדם של ההיריון לעישון, אלכוהול, סמים או זיהומים שונים. עוברים עם פיגור גדילה סימטרי מאופיינים בכך שגודל מוחם קטן גם הוא באופן פרופורציונלי, היות שמספר תאי המוח קטן יותר מהרגיל.
פיגור גדילה א-סימטרי: 80% מן העוברים הם קטנים באופן א-סימטרי, באופן בו משקל וגודל המוח קטנים באופן מועט יחסית לשאר איברי הגוף, בעיקר משום שהירידה היא רק בגודל תאי המוח ולא במספר התאים עצמם. אצל עוברים אלו הפגיעה נגרמת כתוצאה מחסר תוך-רחמי כלשהו, אי ספיקת שליה, או רעלת הריון המביאות לשינוי בחלוקה של זרימת הדם לאיברים שונים (כגון מוח ולב) על חשבון איברים אחרים הנחשבים חיוניים פחות. פיגור גדילה א-סימטרי מקושר ליותר סיבוכים במהלך ההיריון כגון מצוקה עוברית, רעלת הריון והתערבות ניתוחית.
סיבוכים

קיימים סיבוכים הן לאם והן לעובר במקרים בהם העובר הוא IUGR.
סיבוכים אימהיים כוללים רעלת הריון, לידה מוקדמת וניתוח קיסרי. סיבוכים עובריים כוללים לידת מת, היפוקסיה וחמצת של העובר ומומים מולדים. לטווח הקצר לאחר הלידה, ילוד IUGR עלול לפתח היפוגליקמיה, היפוקלצמיה, היפוקסיה וחמצת, היפותרמיה, תסמונת שאיפת מקוניום, פוליציטמיה, מלפורמציות קונגניטליות ותסמונת מוות בעריסה. לטווח הארוך, הסיבוכים לילד שהוגדר כ-IUGR עלולים לכלול מנת משכל נמוכה מהרגיל, בעיות התנהגות, ונכויות נוירולוגיות שונות כמו גם יתר לחץ דם.
סיבות ל-IUGR הקשורות לעובר ולשליה

מומים מולדים ותסמונות גנטיות: תסמונות גנטיות אחראיות לכשליש מהמקרים של עוברים עם IUGR. התסמונת הגנטית השכיחה ביותר היא תסמונת דאון - בלידה, תינוקות אלו שוקלים בממוצע 350 גרם פחות, והם בעלי סיכון של פי 4 להיות IUGR, כאשר עיקר הירידה במשקל ובגודל הוא בששת השבועות האחרונים של ההיריון. התסמונת השנייה השכיחה ביותר המקושרת ל-IUGR היא טריזומיה 18 או Edward's syndrome - עד 85% מעוברים אלו הם IUGR. בהערכת US לעוברים אלו ניתן לראות מומים נוספים כגון סיכוי מוגבר למצג עכוז, ריבוי מי שפיר, מומים בתעלת השדרה העצבית ומומים נוספים. המשקל הממוצע של עובר הלוקה בטריזומיה 18 הוא כ-1,000 גרם מתחת לממוצע הרגיל, וגם השליה קטנה באופן משמעותי. טריזומיה 13 מאופיינת אף היא ב-IUGR אצל כ-50% מהעוברים. תסמונת טרנר מאופיינת במשקל לידה נמוך בכ-400 גרם מהממוצע. מומים נוספים המקושרים עם IUGR כוללים בין היתר מומים בתעלת השדרה העצבית, פרכת, ותסמונות נוספות.
זיהומים קונגניטליים - כ-5% עד 10% מהעוברים עם IUGR הם כתוצאה מזיהום כרוני במהלך ההיריון, והפתוגן העיקרי האחראי לכך הוא נגיף הציטומגלו (CMV). ההדבקה בנגיף גורמת להרס תאים (ציטוליזיס), דלקת  שהיא משנית לתהליך ההדבקה, פיברוזיס והסתיידויות. הדבקה תוך-רחמית בנגיף האדמת מעלה את הסיכון ל-IUGR, בעיקר בטרימסטר הראשון, כתוצאה מנזק לכלי הדם. וירוסים נוספים המקושרים ל-IUGR כוללים את נגיף ההרפס, נגיף השפעת ונגיפים אחרים כגון נגיף הפוליו. זיהומים הקשורים בפרזיטים כגון טוקסופלסמה מביאים אף הם ל-IUGR. זיהומים חיידקים, לעומת זאת, אף שהם עלולים להביא ללידה מוקדמת, אינם מקושרים ל-IUGR במרבית המקרים.
סיבות הקשורות לשליה - לשליה יש תפקיד חשוב בכל הקשור להתפתחות נורמלית של העובר. נמצא כי לעוברים עם IUGR, גם משקל השליה היה נמוך יחסית, מה שמצביע על קשר בין גודל או משקל השליה לבין התפתחות עוברית. קיימות כמה פתולוגיות שלייתיות המקושרות ל-IUGR: כך למשל, שליית פתח מהווה גורם סיכון ל-IUGR בגלל מיקומה הבעייתי ונטייתה לדמם. אוטמים בשליה, היפרדות שליה מוקדמת, זיהומים בשליה כגון chronic villitis וגם מלפורמציות בחבל הטבור יכולים להביא ל-IUGR.
הריון מרובה עוברים - בכ-20% עד 30% מן המקרים של הריון מרובה עוברים יש IUGR, ככל הנראה בגלל בעיות כגון אי ספיקת שליה, twin-twin transfusion syndrome, ואנומליות אחרות.
סיבות ל-IUGR הקשורות באם

יתר לחץ דם - יתר לחץ דם אימהי הוא הסיבה השכיחה ביותר המביאה ל-IUGR. יתר לחץ דם מביא לירידה בזרימת הדם לארטריולות ספירליות בשליה ולירידה בכמות החמצן המועברת לשליה ולעובר. יתר לחץ דם מקושר גם לאוטמים בשליה המביאים אף הם ל-IUGR.
עישון, סמים ואלכוהול - נמצא כי צריכת אלכוהול מקושרת באופן הדוק ל-IUGR: כמעט כל העוברים לאימהות שצרכו אלכוהול במהלך ההיריון נולדו עם פיגור בגדילה. עישון סיגריות ממהלך ההיריון מהווה כשליש מסך המקרים של IUGR, ולנשים מעשנות סיכון של פי 3 עד פי 4 לעובר עם IUGR, כשמשקל העובר הממוצע נמוך בכ-200 גרם מהנורמה. נשים שהפסיקו לעשן לפני השבוע ה-16 של ההיריון לא נמצאו כבעלות סיכון לעובר עם IUGR. שימוש בסמים כגון הרואין וקוקאין גורם גם הוא ל-IUGR בחלק מן המקרים.
שימוש בתרופות: לעיתים, בשל מחלה כרונית, האם נוטלת תרופות אשר מהוות גורם סיכון ל-IUGR. תרופות אלו כוללות תרופות אימונוסופרסיביות ואנטגוניסטים של חומצה פולית.
תת-תזונה ותת-ספיגה - משקל נמוך ותת-תזונה של האם במהלך ההיריון מקושר לעליה בסיכוי ל-IUGR. מחקרים ממלחמת העולם השנייה הצביעו על כך שירידה בתצרוכת הקלורית היומית של מתחת ל-1500 קלוריות מקושרים ל-IUGR.
מחלות וסקולריות - מחלות המביאות לירידה בזילוח הדם, כגון מחלות קולגן, סוכרת ופרה-אקלמפסיה (רעלת הריון) מקושרות לעליה בסיכון ל-IUGR.
מידות נמוכות של האם - יביאו לעוברים קטנים מהממוצע, בעיקר עקב פוטנציאל גדילה מופחת של הרחם. עוברים אלו נורמליים לחלוטין, אולם הם קטנים בגלל וריאציה גנטית כאמור. ניתן לחשב את מידות הילוד על פי אינדקס פונדרל (Ponderal index) אשר מחושב לפי משקל הלידה ואורך הילוד. תינוקות שהם עם IUGR א-סימטרי, יאופיינו באינדקס נמוך (מאחר שהם יהיו ארוכים יחסית ובעלי משקל נמוך), בעוד שלתינוקות נורמליים אינדקס שנע מ-1.8 בשבוע 28 ועד ל-2.4 בתום ההיריון.